钦定古今图书集成/明伦汇编/氏族典/第082卷 > 吴锺峦
## 钦定古今图书集成/明伦汇编/氏族典/第082卷 > 吴锺峦

按《武进县志》：“锺峦，字峦穉。始祖肇，洪武间以征辟官
御史，从建文出亡。锺峦自幼以文行著。江阴李应昇
撄珰祸被逮，过郡交游闭户不敢通，锺峦独迎馆之，
以季子订姻。年五十七始序贡御擢第一，选光州学
正。癸酉中河南乡试，甲戌成进士，令长兴，分较浙闱，
以不善事上官被谪，例补绍兴府幕，移桂林府推官。”
鼎革之际，设坐孔子庙左庑，积薪围之，纵火自焚死。